
2026. gada 27. augustā								Nr. 331

Par nepabeigtās būvniecības objekta izslēgšanu no grāmatvedības uzskaites

Pamatojoties uz Ādažu novada pašvaldības 30.09.2025. rīkojumu Nr. ĀNP/1-6-1/25/89 “Par 2025. gada inventarizāciju un inventarizācijas komisijām” tika izvērtēti grāmatvedības uzskaitē esoši nepabeigtās būvniecības objekti un konstatēts, ka objekts „Veloceliņa projektēšana – Eirovelo trasējums ~40 ha” (Nr. PL-07258 – topogrāfiskā plāna izstrāde) ar vērtību 9 788.00 euro izslēdzams no grāmatvedības uzskaites un izmaksas norakstāmas izdevumos.
Carnikavas novada dome un SIA “Topogrāfi.lv” 2019. gada 27. jūnijā noslēdza līgumu Nr. 02-14.6/19/172 par topogrāfisko plānu Eirovelo trasējumuma ~40 ha izgatavošanu un saskaņošanu normatīvo aktu  kārtībā, saskaņā ar Pasūtītāja izsniegto SIA “Ceļuprojekts” izstrādāta veloceliņa trasējuma plānu dwg formātā.
2019. gada 2. decembrī tika parakstīts darba nodošanas - pieņemšanas akts par darba izpildi.
Ādažu novada Attīstības programmā (2021-2027) tika paredzēti vairāki pasākumi mikromobilitātes infrastruktūras attīstībai, t.sk., pasākums “C3.2.4.1. EiroVelo 13 posma Vecāķi – Lilaste projektēšana” kura izpildes termiņš tika noteikts 2026. gads. Tomēr, ņemot vērā jau īstenoto velo ceļa izbūves projektu posmā no Vecāķiem līdz Carnikvai, kā arī plānotos programmas “Stacija 2.0” projektus, kuru ietvaros tiks attīstīta arī mikromobilitātes infrastruktūra visos 6 Carnikavas pagasta piekrastes ciemos, kā arī citus prioritāri īstenojamos projektus, tuvāko gadu laikā pašvaldībai nebūs iespēju paredzēt un novirzīt savus budžeta līdzekļus projekta “Eiro Velo 13 posma Vecāķi – Lilaste” būvniecības īstenošanai.
Atbilstoši Ministru kabineta 2014. gada 19. augusta noteikumu Nr.500 “Vispārīgie būvnoteikumi” 168.2. apakšpunktu, būvvaldē akceptēta būvprojekta derīguma termiņš, ja tas netiek pagarināts, ir divi gadi. No būvprojekta apstiprināšanas ir pagājuši vairāk nekā divi gadi.
Atbilstoši pašvaldības 14.06.2023. saistošo noteikumu Nr. 18/2023 “Ādažu novada pašvaldības nolikums” 6.5. apakšpunktam, domes Finanšu komiteja sniedz atzinumu par pašvaldības nepabeigtās būvniecības objektu norakstīšanu ar atlikušo vērtību virs 5 000 euro.
Pamatojoties uz Pašvaldību likuma 10. panta pirmās daļas 21.punktu, Ministru kabineta 13.02.2018. noteikumu Nr. 87 „Grāmatvedības uzskaites kārtība budžeta iestādēs” 116.6. un 155.1. punktu, pašvaldības 29.11.2022. noteikumu Nr. ĀNP/1-5-1/22/44 “Grāmatvedības organizācijas un uzskaites kārtība Ādažu novada pašvaldībā” 25.34.2. un 25.35. punktu, kā arī Finanšu komitejas 19.08.2026. atzinumu, Ādažu novada pašvaldības dome
NOLEMJ:
1. Izslēgt no Ādažu novada pašvaldības grāmatvedības uzskaites nepabeigtās būvniecības objektu „Veloceliņa projektēšana – Eirovelo trasējums ~40 ha” (Nr. PL-07258) 9 788.00 euro vērtībā.
2. Pašvaldības Centrālās pārvaldes Grāmatvedības nodaļai norakstīt izdevumos 1. punktā noteiktā objekta nepabeigtās būvniecības izmaksas.
3. Pašvaldības izpilddirektoram veikt lēmuma izpildes kontroli.



Pašvaldības domes priekšsēdētājs							G. Miglāns

